Aanlynonderrig vir leerlinge steeds 'n opsie - Onderwys - Republikein
Monday, October 19th, 09:04:08
Aanlynonderrig vir leerlinge steeds 'n opsie
18 September 2020 | Onderwys
Die ministerie van onderwys, kuns en kultuur sê aanlynonderrig (learning from home - LFH) bly in plek en die terugkeer van leerlinge vir aangesig-tot-aangesig onderrig is nie verpligtend nie, maar word aangemoedig. Die minister, me. Anna Nghipondoka, sê in 'n verklaring dit volg in die lig van president Hage Geingob se opheffing van die noodtoestand.
Volgens Nghipondoka geld bogenoemde stelling vanaf die datum waarop aangesig-tot-aangesig onderrig begin het, tot die einde van die skooljaar op 18 Desember. Die minister sê dit is noodsaaklik dat ouers, voogde, versorgers, leerlinge en skole hulself van hul verantwoordelikhede en rolle vergewis en dat goeie samewerking tussen die verwante rolspelers en skole heers om te verseker voortgesette onderrig tuis word geprioritiseer sodat geen leerlinge op welke manier ook al agterbly nie.